شەفەق نيوز/ هێزە ئەمنییەیلەی عراق،  ئمڕوو پەنجشەممە،  پەلاماریگ مووشەکی لەبان فڕۆکەخانەی حلێوە لە باکوور خوەرئاوای دووزخورماتوو پۊچەڵ کردن.
دەزگای ئاسایش نیشتمانی لە بەیاننامەیگ وت: دۊیای رەسین زانیارەیلیگ هەواڵگری، دەزگای ئاسایش نیشتمانی و هەواڵگری ناوخۆیی و حەشد شەعبی پەیای مووشەکیگ ئامادەکریاگ ئەرا پەلامار فڕۆکەخانەی حلێوە لە نزیک ئاوای بوسەباح لە باکوور خوەرئاوای دووزخورماتوو کردن.
لەلاییگ تر راگەیانن حەشد شەعبی لە بەیاننامەیگ وت  هێزیگ لە لیوای ٥٢ لە حەشد شەعبی ئەو مووشەکە چەکان.
